Labrīt, godātie deputāti! Aicinu ieņemt vietas Sēžu zālē, lai varam sākt izskatīt Saeimas 2019. gada 24. janvāra sēdes neizskatīto darba kārtību! Ir iesniegtas izmaiņas Saeimas Prezidija apstiprinātajā sēdes darba kārtībā. Mandātu, ētikas un iesniegumu komisija lūdz sēdes darba kārtībā iekļaut lēmuma projektu “Par Jāņa Iesalnieka 13. Saeimas deputāta pilnvaru apstiprināšanu uz laiku, kamēr no Nacionālās apvienības “Visu Latvijai!”–“Tēvzemei un Brīvībai/LNNK” kandidātu saraksta Rīgas vēlēšanu apgabalā ievēlētie deputāti pilda ministru pienākumus”. Vai deputātiem ir iebildumi pret šo darba kārtības grozījumu? Iebildumu nav. Darba kārtība grozīta. Mandātu, ētikas un iesniegumu komisija lūdz sēdes darba kārtībā iekļaut lēmuma projektu “Par Andra Kazinovska 13. Saeimas deputāta pilnvaru apstiprināšanu uz laiku, kamēr no Jaunās konservatīvās partijas kandidātu saraksta Latgales vēlēšanu apgabalā ievēlētie deputāti pilda ministru pienākumus”. Vai deputātiem ir iebildumi pret šo darba kārtības grozījumu? Iebildumu nav. Darba kārtība grozīta. Mandātu, ētikas un iesniegumu komisija lūdz sēdes darba kārtībā iekļaut lēmuma projektu “Par Jāņa Cielēna 13. Saeimas deputāta pilnvaru apstiprināšanu uz laiku, kamēr no Jaunās konservatīvās partijas kandidātu saraksta Vidzemes vēlēšanu apgabalā ievēlētie deputāti pilda ministru pienākumus”. Vai deputātiem ir iebildumi pret šo darba kārtības grozījumu? Iebildumu nav. Darba kārtība grozīta. Mandātu, ētikas un iesniegumu komisija sēdes darba kārtībā lūdz iekļaut lēmuma projektu “Par Jāņa Butāna 13. Saeimas deputāta pilnvaru apstiprināšanu uz laiku, kamēr no Jaunās konservatīvās partijas kandidātu saraksta Rīgas vēlēšanu apgabalā ievēlētie deputāti pilda ministru pienākumus”. Vai deputātiem ir iebildumi pret šo darba kārtības grozījumu? Iebildumu nav. Darba kārtība grozīta. Mandātu, ētikas un iesniegumu komisija lūdz sēdes darba kārtībā iekļaut lēmuma projektu “Par Daces Bluķes 13. Saeimas deputātes pilnvaru apstiprināšanu uz laiku, kamēr no partijas “Attīstībai/Par!” kandidātu saraksta Kurzemes vēlēšanu apgabalā ievēlētie deputāti pilda ministru pienākumus”. Vai deputātiem ir iebildumi pret šo darba kārtības grozījumu? Iebildumu nav. Darba kārtība grozīta. Mandātu, ētikas un iesniegumu komisija lūdz sēdes darba kārtībā iekļaut lēmuma projektu “Par Mārtiņa Šteina 13. Saeimas deputāta pilnvaru apstiprināšanu uz laiku, kamēr no partijas “Attīstībai/Par!” kandidātu saraksta Vidzemes vēlēšanu apgabalā ievēlētie deputāti pilda ministru pienākumus”. Vai deputātiem ir iebildumi pret šo darba kārtības grozījumu? Iebildumu nav. Darba kārtība grozīta. Mandātu, ētikas un iesniegumu komisija lūdz sēdes darba kārtībā iekļaut lēmuma projektu “Par Ata Lejiņa 13. Saeimas deputāta pilnvaru apstiprināšanu uz laiku, kamēr no partijas Jaunā VIENOTĪBA kandidātu saraksta Zemgales vēlēšanu apgabalā ievēlētie deputāti pilda ministru pienākumus”. Vai deputātiem ir iebildumi pret šo darba kārtības grozījumu? Iebildumu nav. Darba kārtība grozīta. Mandātu, ētikas un iesniegumu komisija lūdz sēdes darba kārtībā iekļaut lēmuma projektu “Par Aivara Geidāna 13. Saeimas deputāta pilnvaru apstiprināšanu uz laiku, kamēr no partijas “KPV LV” kandidātu saraksta Zemgales vēlēšanu apgabalā ievēlētie deputāti pilda ministru pienākumus”. Vai deputātiem ir iebildumi pret šo darba kārtības grozījumu? Iebildumu nav. Darba kārtība grozīta. Sākam izskatīt grozīto darba kārtību. Darba kārtībā - Saeimas deputātu pilnvaru apstiprināšana un izbeigšana. Lēmuma projekts “Par Jāņa Iesalnieka 13. Saeimas deputāta pilnvaru apstiprināšanu uz laiku, kamēr no Nacionālās apvienības “Visu Latvijai!”-“Tēvzemei un Brīvībai/LNNK” kandidātu saraksta Rīgas vēlēšanu apgabalā ievēlētie deputāti pilda ministru pienākumus”. Mandātu, ētikas un iesniegumu komisijas vārdā - deputāts Aldis Adamovičs.
Labrīt, cienījamā Saeimas priekšsēdētāja! Prezidij! Kolēģi! Saeimas Mandātu, ētikas un iesniegumu komisija šā gada 30. janvāra sēdē izskatīja Daces Melbārdes iesniegumu par 13. Saeimas deputātes mandāta nolikšanu uz ministra amata pienākumu pildīšanas laiku. Nākamais kandidāts no Nacionālās apvienības “Visu Latvijai!”-“Tēvzemei un Brīvībai/LNNK” kandidātu saraksta Rīgas vēlēšanu apgabalā ir Jānis Iesalnieks, kurš ir piekritis uzņemties Saeimas deputāta amata pienākumus uz laiku. Komisija aicina atbalstīt Saeimas lēmuma projektu “Par Jāņa Iesalnieka 13. Saeimas deputāta pilnvaru apstiprināšanu uz laiku, kamēr no Nacionālās apvienības “Visu Latvijai!”-“Tēvzemei un Brīvībai/LNNK” kandidātu saraksta Rīgas vēlēšanu apgabalā ievēlētie deputāti pilda ministru pienākumus”.
Paldies. Aicinu Jāni Iesalnieku dot svinīgo solījumu.
Paldies. Aicinu parakstīt svinīgo solījumu. Paldies. Lūdzu zvanu! Balsosim par lēmuma projektu “Par Jāņa Iesalnieka 13. Saeimas deputāta pilnvaru apstiprināšanu uz laiku, kamēr no Nacionālās apvienības “Visu Latvijai!”-“Tēvzemei un Brīvībai/LNNK” kandidātu saraksta Rīgas vēlēšanu apgabalā ievēlētie deputāti pilda ministru pienākumus”! Lūdzu balsošanas režīmu! Lūdzu rezultātu! Par - 85, pret un atturas - nav. Lēmums pieņemts. Apsveicu Saeimas deputātu Jāni Iesalnieku! Aicinu ieņemt vietu Sēžu zālē! (Aplausi.) Darba kārtībā - lēmuma projekts “Par Andra Kazinovska 13. Saeimas deputāta pilnvaru apstiprināšanu uz laiku, kamēr no Jaunās konservatīvās partijas kandidātu saraksta Latgales vēlēšanu apgabalā ievēlētie deputāti pilda ministru pienākumus”. Mandātu, ētikas un iesniegumu komisijas vārdā - deputāts Aldis Adamovičs.
Mandātu, ētikas un iesniegumu komisija šā gada 30. janvāra sēdē izskatīja Ilgas Šuplinskas iesniegumu par 13. Saeimas deputātes mandāta nolikšanu uz ministra amata pienākumu pildīšanas laiku. Nākamais kandidāts no Jaunās konservatīvās partijas kandidātu saraksta Latgales vēlēšanu apgabalā ir Andris Kazinovskis, kurš ir piekritis uzņemties Saeimas deputāta amata pienākumus uz laiku. Komisija aicina atbalstīt Saeimas lēmuma projektu “Par Andra Kazinovska 13. Saeimas deputāta pilnvaru apstiprināšanu uz laiku, kamēr no Jaunās konservatīvās partijas kandidātu saraksta Latgales vēlēšanu apgabalā ievēlētie deputāti pilda ministru pienākumus”.
Paldies. Aicinu Andri Kazinovski dot svinīgo solījumu.
Es, apsajamūt Saeimys deputata omota pīnuokumus, Latvejis tautys prīškā svineigi sūlu byut uzticeigs Latvejai, styprynuot juos suverenitati i latvīšu volūdu kai vīneigū vaļsts volūdu, aizstuovēt Latveju kai naatkareigu i demokratisku vaļsti, sovus pīnuokumus piļdeit gūdpruoteigi i piec lobuokuos apzinis. Es apsajamu īvāruot Latvejis Satversmi i lykumus.
Paldies. Aicinu parakstīt svinīgo solījumu. Lūdzu zvanu! Balsosim par lēmuma projektu “Par Andra Kazinovska 13. Saeimas deputāta pilnvaru apstiprināšanu uz laiku, kamēr no Jaunās konservatīvās partijas kandidātu saraksta Latgales vēlēšanu apgabalā ievēlētie deputāti pilda ministru pienākumus”! Lūdzu balsošanas režīmu! Lūdzu rezultātu! Par - 86, pret un atturas - nav. Lēmums pieņemts. Apsveicu Saeimas deputātu Andri Kazinovski! Aicinu ieņemt vietu Sēžu zālē! (Aplausi.) Darba kārtībā - lēmuma projekts “Par Jāņa Cielēna 13. Saeimas deputāta pilnvaru apstiprināšanu uz laiku, kamēr no Jaunās konservatīvās partijas kandidātu saraksta Vidzemes vēlēšanu apgabalā ievēlētie deputāti pilda ministru pienākumus”. Mandātu, ētikas un iesniegumu komisijas vārdā - deputāts Aldis Adamovičs.
Mandātu, ētikas un iesniegumu komisija šā gada 30. janvāra sēdē izskatīja Jāņa Bordāna iesniegumu par 13. Saeimas deputāta mandāta nolikšanu uz ministra amata pienākumu pildīšanas laiku. Nākamais kandidāts no Jaunās konservatīvās partijas kandidātu saraksta Vidzemes vēlēšanu apgabalā ir Jānis Cielēns, kurš ir piekritis uzņemties Saeimas deputāta amata pienākumus uz laiku. Komisija aicina atbalstīt Saeimas lēmuma projektu “Par Jāņa Cielēna 13. Saeimas deputāta pilnvaru apstiprināšanu uz laiku, kamēr no Jaunās konservatīvās partijas kandidātu saraksta Vidzemes vēlēšanu apgabalā ievēlētie deputāti pilda ministru pienākumus”.
Paldies. Aicinu Jāni Cielēnu dot svinīgo solījumu.
Es, uzņemoties Saeimas deputāta amata pienākumus, Latvijas tautas priekšā svinīgi solu būt uzticīgs Latvijai, stiprināt tās suverenitāti un latviešu valodu kā vienīgo valsts valodu, aizstāvēt Latviju kā neatkarīgu un demokrātisku valsti, savus pienākumus pildīt godprātīgi un pēc labākās apziņas. Es apņemos ievērot Latvijas Satversmi un likumus.
Paldies. Aicinu parakstīt svinīgo solījumu. Lūdzu zvanu! Balsosim par lēmuma projektu “Par Jāņa Cielēna 13. Saeimas deputāta pilnvaru apstiprināšanu uz laiku, kamēr no Jaunās konservatīvās partijas kandidātu saraksta Vidzemes vēlēšanu apgabalā ievēlētie deputāti pilda ministru pienākumus”! Lūdzu balsošanas režīmu! Lūdzu rezultātu! Par - 91, pret un atturas - nav. Lēmums pieņemts. Apsveicu Saeimas deputātu Jāni Cielēnu! Aicinu ieņemt vietu Sēžu zālē! (Aplausi.) Darba kārtībā - lēmuma projekts “Par Jāņa Butāna 13. Saeimas deputāta pilnvaru apstiprināšanu uz laiku, kamēr no Jaunās konservatīvās partijas kandidātu saraksta Rīgas vēlēšanu apgabalā ievēlētie deputāti pilda ministru pienākumus”. Mandātu, ētikas un iesniegumu komisijas vārdā - deputāts Aldis Adamovičs.
Mandātu, ētikas un iesniegumu komisija šā gada 30. janvāra sēdē izskatīja Tāļa Linkaita iesniegumu par 13. Saeimas deputāta mandāta nolikšanu uz ministra amata pienākumu pildīšanas laiku. Nākamais kandidāts no Jaunās konservatīvās partijas kandidātu saraksta Rīgas vēlēšanu apgabalā ir Jānis Butāns, kurš ir piekritis uzņemties Saeimas deputāta amata pienākumus uz laiku. Komisija aicina atbalstīt Saeimas lēmuma projektu “Par Jāņa Butāna 13. Saeimas deputāta pilnvaru apstiprināšanu uz laiku, kamēr no Jaunās konservatīvās partijas kandidātu saraksta Rīgas vēlēšanu apgabalā ievēlētie deputāti pilda ministru pienākumus”.
Paldies. Aicinu Jāni Butānu dot svinīgo solījumu.
Es, uzņemoties Saeimas deputāta amata pienākumus, Latvijas tautas priekšā zvēru būt uzticīgs Latvijai, stiprināt tās suverenitāti un latviešu valodu kā vienīgo valsts valodu, aizstāvēt Latviju kā neatkarīgu un demokrātisku valsti, savus pienākumus pildīt godprātīgi un pēc labākās apziņas. Es apņemos ievērot Latvijas Satversmi un likumus.
Paldies. Aicinu parakstīt svinīgo solījumu. Paldies. Apsveicu Saeimas deputātu Jāni Butānu! Aicinu ieņemt vietu... (Starpsauciens: “Balsojums!”) Es atvainojos. Vēl balsojums. Lūdzu zvanu! Balsosim par lēmuma projektu “Par Jāņa Butāna 13. Saeimas deputāta pilnvaru apstiprināšanu uz laiku, kamēr no Jaunās konservatīvās partijas kandidātu saraksta Rīgas vēlēšanu apgabalā ievēlētie deputāti pilda ministru pienākumus”! Lūdzu balsošanas režīmu! Lūdzu rezultātu! Par - 90, pret un atturas - nav. Lēmums pieņemts. Apsveicu Saeimas deputātu Jāni Butānu! Aicinu ieņemt vietu Sēžu zālē! (Aplausi.) Darba kārtībā - lēmuma projekts “Par Daces Bluķes 13. Saeimas deputātes pilnvaru apstiprināšanu uz laiku, kamēr no partijas “Attīstībai/Par!” kandidātu saraksta Kurzemes vēlēšanu apgabalā ievēlētie deputāti pilda ministru pienākumus”. Mandātu, ētikas un iesniegumu komisijas vārdā - deputāts Aldis Adamovičs.
Mandātu, ētikas un iesniegumu komisija šā gada 30. janvāra sēdē izskatīja Jura Pūces iesniegumu par 13. Saeimas deputāta mandāta nolikšanu uz ministra amata pienākumu pildīšanas laiku. Nākamā kandidāte no partijas “Attīstībai/Par!” kandidātu saraksta Kurzemes vēlēšanu apgabalā ir Dace Bluķe, kura ir piekritusi uzņemties Saeimas deputātes amata pienākumus uz laiku. Komisija aicina atbalstīt Saeimas lēmuma projektu “Par Daces Bluķes 13. Saeimas deputātes pilnvaru apstiprināšanu uz laiku, kamēr no partijas “Attīstībai/Par!” kandidātu saraksta Kurzemes vēlēšanu apgabalā ievēlētie deputāti pilda ministru pienākumus”.
Paldies. Aicinu Daci Bluķi dot svinīgo solījumu.
Es, uzņemoties Saeimas deputāta amata pienākumus, Latvijas tautas priekšā svinīgi solu būt uzticīga Latvijai, stiprināt tās suverenitāti un latviešu valodu kā vienīgo valsts valodu, aizstāvēt Latviju kā neatkarīgu un demokrātisku valsti, savus pienākumus pildīt godprātīgi un pēc labākās apziņas. Es apņemos ievērot Latvijas Satversmi un likumus.
Paldies. Aicinu parakstīt svinīgo solījumu. Lūdzu zvanu! Balsosim par lēmuma projektu “Par Daces Bluķes 13. Saeimas deputātes pilnvaru apstiprināšanu uz laiku, kamēr no partijas “Attīstībai/Par!” kandidātu saraksta Kurzemes vēlēšanu apgabalā ievēlētie deputāti pilda ministru pienākumus”! Lūdzu balsošanas režīmu! Lūdzu rezultātu! Par - 90, pret un atturas - nav. Lēmums pieņemts. Apsveicu Saeimas deputāti Daci Bluķi! Aicinu ieņemt vietu Sēžu zālē! (Aplausi.) Darba kārtībā - lēmuma projekts “Par Mārtiņa Šteina 13. Saeimas deputāta pilnvaru apstiprināšanu uz laiku, kamēr no partijas “Attīstībai/Par!” kandidātu saraksta Vidzemes vēlēšanu apgabalā ievēlētie deputāti pilda ministru pienākumus”. Mandātu, ētikas un iesniegumu komisijas vārdā - deputāts Aldis Adamovičs.
Mandātu, ētikas un iesniegumu komisija šā gada 30. janvāra sēdē izskatīja Arta Pabrika iesniegumu par 13. Saeimas deputāta mandāta nolikšanu uz ministra amata pienākumu pildīšanas laiku. Nākamais kandidāts no partijas “Attīstībai/Par!” kandidātu saraksta Vidzemes vēlēšanu apgabalā ir Mārtiņš Šteins, kurš ir piekritis uzņemties Saeimas deputāta amata pienākumus uz laiku. Komisija aicina atbalstīt Saeimas lēmuma projektu “Par Mārtiņa Šteina 13. Saeimas deputāta pilnvaru apstiprināšanu uz laiku, kamēr no partijas “Attīstībai/Par!” kandidātu saraksta Vidzemes vēlēšanu apgabalā ievēlētie deputāti pilda ministru pienākumus”.
Paldies. Aicinu Mārtiņu Šteinu dot svinīgo solījumu.
Es, Mārtiņš Šteins, uzņemoties Saeimas deputāta amata pienākumus, Latvijas tautas priekšā svinīgi solu būt uzticīgs Latvijai, stiprināt tās suverenitāti un latviešu valodu kā vienīgo valsts valodu, aizstāvēt Latviju kā neatkarīgu un demokrātisku valsti, savus pienākumus pildīt godprātīgi un pēc labākās apziņas. Es apņemos ievērot Latvijas Satversmi un likumus.
Paldies. Aicinu parakstīt svinīgo solījumu. (Dep. M. Bondars: “Balsojumu nevajag?”) Lūdzu zvanu! Balsosim par lēmuma projektu “Par Mārtiņa Šteina 13. Saeimas deputāta pilnvaru apstiprināšanu uz laiku, kamēr no partijas “Attīstībai/Par!” kandidātu saraksta Vidzemes vēlēšanu apgabalā ievēlētie deputāti pilda ministru pienākumus”! Lūdzu balsošanas režīmu! Lūdzu rezultātu! Par - 92, pret un atturas - nav. Lēmums pieņemts. Apsveicu Saeimas deputātu Mārtiņu Šteinu! Aicinu ieņemt vietu Sēžu zālē! (Aplausi.) Darba kārtībā - lēmuma projekts “Par Ata Lejiņa 13. Saeimas deputāta pilnvaru apstiprināšanu uz laiku, kamēr no partijas Jaunā VIENOTĪBA kandidātu saraksta Zemgales vēlēšanu apgabalā ievēlētie deputāti pilda ministru pienākumus”. Mandātu, ētikas un iesniegumu komisijas vārdā - deputāts Aldis Adamovičs.
Mandātu, ētikas un iesniegumu komisija šā gada 30. janvāra sēdē izskatīja Jāņa Reira iesniegumu par 13. Saeimas deputāta mandāta nolikšanu uz ministra amata pienākumu pildīšanas laiku. Nākamais kandidāts no partijas Jaunā VIENOTĪBA kandidātu saraksta Zemgales vēlēšanu apgabalā ir Atis Lejiņš, kurš ir piekritis uzņemties Saeimas deputāta amata pienākumus uz laiku. Komisija aicina atbalstīt Saeimas lēmuma projektu “Par Ata Lejiņa 13. Saeimas deputāta pilnvaru apstiprināšanu uz laiku, kamēr no partijas Jaunā VIENOTĪBA kandidātu saraksta Zemgales vēlēšanu apgabalā ievēlētie deputāti pilda ministru pienākumus”.
Paldies. Aicinu Ati Lejiņu dot svinīgo solījumu.
Es, uzņemoties Saeimas deputāta amata pienākumus, Latvijas tautas priekšā svinīgi solu būt uzticīgs Latvijai, stiprināt tās suverenitāti un latviešu valodu kā vienīgo valsts valodu, aizstāvēt Latviju kā neatkarīgu un demokrātisku valsti, savus pienākumus pildīt godprātīgi un pēc labākās apziņas. Es apņemos ievērot Latvijas Satversmi un likumus.
Paldies. Aicinu parakstīt svinīgo solījumu. Paldies. Lūdzu zvanu! Balsosim par lēmuma projektu “Par Ata Lejiņa 13. Saeimas deputāta pilnvaru apstiprināšanu uz laiku, kamēr no partijas Jaunā VIENOTĪBA kandidātu saraksta Zemgales vēlēšanu apgabalā ievēlētie deputāti pilda ministru pienākumus”! Lūdzu balsošanas režīmu! Lūdzu rezultātu! Par - 93, pret un atturas - nav. Lēmums pieņemts. Apsveicu Saeimas deputātu Ati Lejiņu! Aicinu ieņemt vietu Sēžu zālē! (Aplausi.) Darba kārtībā - lēmuma projekts “Par Aivara Geidāna 13. Saeimas deputāta pilnvaru apstiprināšanu uz laiku, kamēr no partijas “KPV LV” kandidātu saraksta Zemgales vēlēšanu apgabalā ievēlētie deputāti pilda ministru pienākumus”. Mandātu, ētikas un iesniegumu komisijas vārdā - deputāts Aldis Adamovičs.
Saeimas Mandātu, ētikas un iesniegumu komisija šā gada 30. janvāra sēdē izskatīja Ralfa Nemiro iesniegumu par 13. Saeimas deputāta mandāta nolikšanu uz ministra amata pienākumu pildīšanas laiku. Nākamais kandidāts no partijas “KPV LV” kandidātu saraksta Zemgales vēlēšanu apgabalā ir Aivars Geidāns, kurš ir piekritis uzņemties Saeimas deputāta amata pienākumus uz laiku. Komisija aicina atbalstīt Saeimas lēmuma projektu “Par Aivara Geidāna 13. Saeimas deputāta pilnvaru apstiprināšanu uz laiku, kamēr no partijas “KPV LV” kandidātu saraksta Zemgales vēlēšanu apgabalā ievēlētie deputāti pilda ministru pienākumus”.
Paldies. Aicinu Aivaru Geidānu dot svinīgo solījumu.
Labrīt! Es, Aivars Geidāns, uzņemoties Saeimas deputāta amata pienākumus, Latvijas tautas priekšā zvēru būt uzticīgs Latvijai, stiprināt tās suverenitāti un latviešu valodu kā vienīgo valsts valodu, aizstāvēt Latviju kā neatkarīgu un demokrātisku valsti, savus pienākumus pildīt godprātīgi un pēc labākās apziņas. Es apņemos ievērot Latvijas Satversmi un likumus.
Paldies. (Aplausi.) Aicinu parakstīt svinīgo solījumu. Lūdzu zvanu! Balsosim par lēmuma projektu “Par Aivara Geidāna 13. Saeimas deputāta pilnvaru apstiprināšanu uz laiku, kamēr no partijas “KPV LV” kandidātu saraksta Zemgales vēlēšanu apgabalā ievēlētie deputāti pilda ministru pienākumus”! Lūdzu balsošanas režīmu! Lūdzu rezultātu! Par - 94, pret un atturas - nav. Lēmums pieņemts. Apsveicu Saeimas deputātu Aivaru Geidānu! (Aplausi.) Aicinu ieņemt vietu Sēžu zālē! Paldies. Turpināsim darba kārtību ar likumprojektu izskatīšanu. Darba kārtībā - likumprojekts “Grozījumi likumā “Par valsts un pašvaldību īpašuma objektu privatizāciju””, pirmais lasījums. Tautsaimniecības, agrārās, vides un reģionālās politikas komisijas vārdā - deputāts Ivars Zariņš.
Labdien, kolēģi! Turpinām izskatīt likumprojektu paketi, kas bija saistīta ar Privatizācijas aģentūru. Kopumā mums ir pavisam seši likumprojekti. Par pirmo likumprojektu es paguvu noziņot pagājušajā Saeimas sēdē, centos to darīt pietiekami izsmeļoši. Ceru, ka ar pārējiem mēs tagad varēsim iet straujāk uz priekšu, jo visi ir sapratuši likumprojekta būtību. Tātad, kā jau minēju, arī šis likumprojekts ir no minētās Privatizācijas aģentūras likumprojektu paketes. Tā mērķis ir sekmēt ātrāku un kvalitatīvāku privatizācijas procesa pabeigšanu. Papildus šajā likumprojektā piedāvāts mazināt pirkuma līguma par valsts vai pašvaldību īpašuma objektu, apbūvētu vai neapbūvētu zemes gabalu un zemes izpirkuma līguma nomaksas termiņu no 10 līdz 5 gadiem, kas veicinās zemes reformas un privatizācijas mērķu sasniegšanu. Komisija ir atbalstījusi šo likumprojektu. Aicinu arī jūs atbalstīt šo likumprojektu pirmajā lasījumā.
Paldies. Lūdzu zvanu! Balsosim par likumprojekta “Grozījumi likumā “Par valsts un pašvaldību īpašuma objektu privatizāciju”” atbalstīšanu pirmajā lasījumā! Lūdzu balsošanas režīmu! Lūdzu rezultātu! Par - 92, pret un atturas - nav. Likumprojekts pirmajā lasījumā atbalstīts. Lūdzu noteikt priekšlikumu iesniegšanas termiņu.
14. februāris.
Paldies. Priekšlikumu iesniegšanas termiņš - šā gada 14. februāris. Darba kārtībā - likumprojekts “Grozījumi Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā”, pirmais lasījums. Tautsaimniecības, agrārās, vides un reģionālās politikas komisijas vārdā - deputāts Ivars Zariņš.
Tā. Privatizācijas... Es atradīšu, kurš tas mums ir... Jā. Tātad šis likumprojekts ir no minētās Privatizācijas aģentūras likumprojektu paketes, un arī šajā likumprojektā mēs veicam nepieciešamos grozījumus, kuru mērķis ir sekmēt ātrāku un kvalitatīvāku privatizācijas procesa pabeigšanu. Komisija ir izskatījusi šo likumprojektu, atbalstījusi pirmajam lasījumam, un aicinu arī jūs to atbalstīt pirmajā lasījumā.
Lūdzu zvanu! Balsosim par likumprojekta “Grozījumi Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā” atbalstīšanu pirmajā lasījumā! Lūdzu balsošanas režīmu! Lūdzu rezultātu! Par - 91, pret un atturas - nav. Likumprojekts pirmajā lasījumā ir atbalstīts. Lūdzu noteikt priekšlikumu iesniegšanas termiņu.
Arī 14. februāris.
Paldies. Priekšlikumu iesniegšanas termiņš - šā gada 14. februāris. Darba kārtībā - likumprojekts “Grozījumi likumā “Par valsts un pašvaldību zemes īpašuma tiesībām un to nostiprināšanu zemesgrāmatās””, pirmais lasījums. Tautsaimniecības, agrārās, vides un reģionālās politikas komisijas vārdā - deputāts Ivars Zariņš.
Kolēģi! Šis ir kārtējais likumprojekts no minētās Privatizācijas aģentūras likumprojektu paketes, kuru mērķis ir sekmēt ātrāku un kvalitatīvāku privatizācijas procesa pabeigšanu. Likumprojektā ir tīri redakcionāli labojumi - aizstāt vārdus “valsts akciju sabiedrības “Privatizācijas aģentūra” valde” ar vārdiem “valsts īpašumu privatizāciju veicošās institūcijas vadītājs”. Un arī citi līdzīgi redakcionāli labojumi. Komisija ir atbalstījusi šo likumprojektu pirmajam lasījumam. Aicinu arī jūs atbalstīt pirmajā lasījumā.
Lūdzu zvanu! Balsosim par likumprojekta “Grozījumi likumā “Par valsts un pašvaldību zemes īpašuma tiesībām un to nostiprināšanu zemesgrāmatās”” atbalstīšanu pirmajā lasījumā! Lūdzu balsošanas režīmu! Lūdzu rezultātu! Par - 89, pret un atturas - nav. Likumprojekts pirmajā lasījumā ir atbalstīts. Lūdzu noteikt priekšlikumu iesniegšanas termiņu.
Arī 14. februāris.
Priekšlikumu iesniegšanas termiņš - šā gada 14. februāris. Darba kārtībā - likumprojekts “Grozījumi likumā “Par zemes reformu Latvijas Republikas pilsētās””, pirmais lasījums. Tautsaimniecības, agrārās, vides un reģionālās politikas komisijas vārdā - deputāts Ivars Zariņš.
Kolēģi! Arī šis ir likumprojekts no jau minētās likumprojektu paketes ar tieši tādu pašu mērķi. Šī likumprojekta būtība ir veikt redakcionālus labojumus nosaukumos, lai tie atbilstu jaunajam mērķim. Komisija ir atbalstījusi pirmajam lasījumam. Aicinu arī jūs atbalstīt šo likumprojektu pirmajā lasījumā.
Lūdzu zvanu! Balsosim par likumprojekta “Grozījumi likumā “Par zemes reformu Latvijas Republikas pilsētās”” atbalstīšanu pirmajā lasījumā! Lūdzu balsošanas režīmu! Lūdzu rezultātu! Par - 88, pret un atturas - nav. Likumprojekts pirmajā lasījumā atbalstīts. Lūdzu noteikt termiņu priekšlikumu iesniegšanai.
Arī šim likumprojektam - 14. februāris.
Priekšlikumu iesniegšanas termiņš - šā gada 14. februāris. Darba kārtībā - likumprojekts “Grozījumi likumā “Par privatizējamo valsts un pašvaldību īpašuma objektu novērtēšanas kārtību””, pirmais lasījums. Tautsaimniecības, agrārās, vides un reģionālās politikas komisijas vārdā - deputāts Ivars Zariņš.
Kolēģi! Arī šis likumprojekts ir no minētās likumprojektu paketes, kas saistīta ar Privatizācijas aģentūru, un tā mērķis ir sekmēt ātrāku un kvalitatīvāku privatizācijas procesa pabeigšanu. Un šeit ir tieši tādi paši redakcionāla rakstura labojumi nosaukumos, lai atbilstu šī pakete - integrēti - visai tai jēgai un mērķim, kam tā ir izveidota. Tautsaimniecības, agrārās, vides un reģionālās politikas komisija ir atbalstījusi šo likumprojektu pirmajam lasījumam. Aicinu jūs atbalstīt to pirmajā lasījumā.
Lūdzu zvanu! Balsosim par likumprojekta “Grozījumi likumā “Par privatizējamo valsts un pašvaldību īpašuma objektu novērtēšanas kārtību”” atbalstīšanu pirmajā lasījumā! Lūdzu balsošanas režīmu! Lūdzu rezultātu! Par - 88, pret un atturas - nav. Likumprojekts pirmajā lasījumā atbalstīts. Lūdzu noteikt termiņu priekšlikumu iesniegšanai.
Arī 14. februāris.
Paldies. Priekšlikumu iesniegšanas termiņš - šā gada 14. februāris. Darba kārtībā - likumprojekts “Grozījumi Sabiedrisko pakalpojumu sniedzēju iepirkumu likumā”, otrais lasījums. Tautsaimniecības, agrārās, vides un reģionālās politikas komisijas vārdā - deputāts Ivars Zariņš.
Kolēģi! Strādājot ar šo likumprojektu, kopumā esam saņēmuši 62 priekšlikumus. Galvenokārt tie visi ir no Finanšu ministrijas. 1. - finanšu ministres Danas Reiznieces-Ozolas priekšlikums. Komisijā atbalstīts.
Deputāti atbalsta.
2. - finanšu ministres priekšlikums. Komisijā atbalstīts.
Deputāti atbalsta.
3. - finanšu ministres priekšlikums. Komisijā atbalstīts.
Deputāti atbalsta.
4.- finanšu ministres priekšlikums. Komisijā atbalstīts.
Deputāti atbalsta.
5 - finanšu ministres priekšlikums. Komisijā atbalstīts.
Deputāti atbalsta.
6. - finanšu ministres priekšlikums. Komisijā atbalstīts.
Deputāti atbalsta.
7. - finanšu ministres priekšlikums. Komisijā atbalstīts.
Deputāti atbalsta.
8. - finanšu ministres priekšlikums. Komisijā atbalstīts.
Deputāti atbalsta.
9. - Finanšu ministrijas priekšlikums.
Ministres. Ministres priekšlikums!
Finanšu ministres priekšlikums. Komisijā atbalstīts.
Deputāti atbalsta.
10. - finanšu ministres priekšlikums. Komisijā atbalstīts.
Deputāti atbalsta.
11. - finanšu ministres priekšlikums. Komisijā atbalstīts.
Deputāti atbalsta.
12. - finanšu ministres priekšlikums. Komisijā atbalstīts.
Deputāti atbalsta.
13. - finanšu ministres priekšlikums. Komisijā atbalstīts.
Deputāti atbalsta.
14. - finanšu ministres priekšlikums. Komisijā atbalstīts.
Deputāti atbalsta.
15.- finanšu ministres priekšlikums. Komisijā atbalstīts.
Deputāti atbalsta.
16. - finanšu ministres priekšlikums. Komisijā atbalstīts.
Deputāti atbalsta.
17. - finanšu ministres priekšlikums. (Dep. I. Zariņš ziņo, neieskatoties sagatavotajā materiālā. Starpsaucieni. Smiekli.) Komisijā atbalstīts. (Sēdes vadītāja noklaudzina ar āmuru.)
Deputāti atbalsta.
18. - finanšu ministres priekšlikums. Komisijā atbalstīts daļēji, iekļauts 19. - atbildīgās komisijas priekšlikumā.
Deputāti piekrīt.
19. - atbildīgās komisijas priekšlikums. Komisijā atbalstīts.
Deputāti atbalsta.
20. - finanšu ministres priekšlikums. (Dep. D. Reizniece-Ozola: “Baigi labs priekšlikums!”) Atbalstīts.
Deputāti atbalsta.
21. - finanšu ministres priekšlikums. Komisijā atbalstīts.
Deputāti atbalsta.
22. - finanšu ministres priekšlikums. Komisijā atbalstīts.
Deputāti atbalsta.
23. - finanšu ministres priekšlikums. Komisijā atbalstīts.
Deputāti atbalsta.
24. - finanšu ministres priekšlikums. Komisijā atbalstīts.
Deputāti atbalsta.
25. - finanšu ministres priekšlikums. Komisijā atbalstīts.
Deputāti atbalsta.
26. - Finanšu ministrijas priekšlikums.
Ministres. Ministres priekšlikums!
Finanšu ministres priekšlikums. Komisijā atbalstīts daļēji. Iekļauts 27. - atbildīgās komisijas priekšlikumā.
Deputāti piekrīt.
27. - atbildīgās komisijas priekšlikums. Protams, atbalstīts.
Deputāti atbalsta.
28. - Finanšu ministrijas priekšlikums. (Starpsauciens: “Finanšu ministres!”) Komisijā atbalstīts.
Ministres. Man jūs jālabo.
Jā, finanšu ministres.
Tomēr ministre ir iesniegusi priekšlikumu. Saskaņā ar Kārtības rulli tā ir ministre, kurai ir tiesības iesniegt priekšlikumus. Deputāti 28. priekšlikumu atbalsta.
Pie kura mēs tad palikām? (Smiekli.)
Zariņa kungs, jūs ziņojat par šo likumprojektu. Tikko kā deputāti piekrita un atbalstīja 28. - komisijas iesniegto priekšlikumu.
Pareizi. Pareizi. Turpinām tālāk.
Finanšu ministres.
29. - Finanšu ministrijas... finanšu ministres priekšlikums. Komisijā daļēji atbalstīts, iekļauts 30. - atbildīgās komisijas priekšlikumā.
Deputāti piekrīt.
30. - atbildīgās komisijas priekšlikums. Komisijā atbalstīts.
Deputāti atbalsta.
31. - finanšu ministres priekšlikums. Komisijā atbalstīts.
Deputāti atbalsta.
32. - finanšu ministres priekšlikums. Komisijā atbalstīts.
Deputāti atbalsta.
33. - finanšu ministres priekšlikums. Komisijā atbalstīts.
Deputāti atbalsta.
34. - finanšu ministres priekšlikums. Komisijā atbalstīts.
Deputāti atbalsta.
35. - finanšu ministres priekšlikums. Komisijā atbalstīts.
Deputāti atbalsta.
36. - finanšu ministres priekšlikums. Komisijā atbalstīts.
Deputāti atbalsta.
37. - Finanšu ministrijas priekšlikums...
Ministres. Saskaņā ar Kārtības rulli ministre iesniedz priekšlikumus.
Finanšu ministres priekšlikums. Komisijā atbalstīts.
Deputāti atbalsta.
38. - finanšu ministres priekšlikums. Komisijā atbalstīts.
Deputāti atbalsta.
39. - finanšu ministres priekšlikums. Komisijā atbalstīts.
Deputāti atbalsta.
40. - finanšu ministres priekšlikums. Komisijā atbalstīts.
Deputāti atbalsta.
41. - finanšu ministres priekšlikums. Komisijā atbalstīts.
Deputāti atbalsta.
42. - finanšu ministres priekšlikums. Komisijā atbalstīts.
Deputāti atbalsta.
43. - finanšu ministres priekšlikums. Komisijā atbalstīts.
Deputāti atbalsta.
44. - finanšu ministres priekšlikums. Komisijā atbalstīts.
Deputāti atbalsta.
45. - finanšu ministres priekšlikums. Komisijā atbalstīts.
Deputāti atbalsta.
46. - Finanšu ministrijas priekšlikums...
Ministres.
Finanšu ministres priekšlikums. Vienkārši viņa vairs nav ministre, tāpēc es visu laiku...
Jā, bet, redziet, Kārtības rullis ir un paliek spēkā. To mēs negrozām.
Jā. Arī komisijā atbalstīts.
Deputāti atbalsta.
46. priekšlikums...
Mēs jau 46. priekšlikumu tikko kā atbalstījām.
47. - finanšu ministres priekšlikums. Komisijā atbalstīts. 48. - finanšu ministres priekšlikums. Komisijā atbalstīts.
47. un 48. priekšlikumu deputāti atbalsta.
49. - Finanšu ministrijas priekšlikums. Komisijā atbalstīts.
Ministres. Deputāti atbalsta.
Finanšu ministres. Atbalstīts. 50. - finanšu ministres priekšlikums. Komisijā atbalstīts.
Deputāti atbalsta.
51. - finanšu ministres priekšlikums. Komisijā atbalstīts.
Deputāti atbalsta.
52. - finanšu ministres priekšlikums. Komisijā atbalstīts.
Deputāti atbalsta.
53. - finanšu ministres priekšlikums. Komisijā atbalstīts.
Deputāti atbalsta.
54. - finanšu ministres priekšlikums. Komisijā atbalstīts.
Deputāti atbalsta.
55. - finanšu ministres priekšlikums. Komisijā atbalstīts.
Deputāti atbalsta.
56. - finanšu ministres priekšlikums. Komisijā atbalstīts.
Deputāti atbalsta.
57. - finanšu ministres priekšlikums. Komisijā atbalstīts.
Deputāti atbalsta.
58. - finanšu ministres priekšlikums. Komisijā atbalstīts.
Deputāti atbalsta.
59. - finanšu ministres priekšlikums. Komisijā atbalstīts.
Deputāti atbalsta.
60. - finanšu ministres priekšlikums. Komisijā atbalstīts.
Deputāti atbalsta.
61. - finanšu ministres priekšlikums...
61. priekšlikumu ir iesniedzis Saeimas Juridiskais birojs.
Jā. 61. ir Saeimas Juridiskā biroja priekšlikums. Komisijā atbalstīts. Un 62. ...
Deputāti atbalsta.
Un 62. - Juridiskā biroja priekšlikums. Komisijā atbalstīts.
Deputāti atbalsta.
Komisijas vārdā lūdzu jūs atbalstīt likumprojektu otrajā lasījumā.
Lūdzu zvanu! Balsosim par likumprojekta “Grozījumi Sabiedrisko pakalpojumu sniedzēju iepirkumu likumā” atbalstīšanu otrajā lasījumā! Lūdzu balsošanas režīmu! Lūdzu rezultātu! Par - 87, pret un atturas - nav. Likumprojekts otrajā lasījumā ir atbalstīts. Lūdzu noteikt termiņu priekšlikumu iesniegšanai.
24. ... nē... to man kolēģi nav pateikuši... 31. janvāris.
Šodiena... (Starpsauciens: “7. februāris!”)
Komisijas vadītājs man saka - viņi esot nolēmuši noteikt 7. februāri. 7. februāris.
Tātad 7. februāris.
Jā.
Tātad priekšlikumu iesniegšanas termiņš - šā gada 7. februāris. Paldies. Darba kārtībā - likumprojekts “Grozījumi Kredītiestāžu un ieguldījumu brokeru sabiedrību darbības atjaunošanas un noregulējuma likumā”, otrais lasījums. Budžeta un finanšu (nodokļu) komisijas vārdā - deputāts Mārtiņš Bondars.
Cienītā priekšsēdētājas kundze! Cienītās kolēģes, godātie kolēģi! Zariņa kungs tik aizrautīgi šeit ziņoja, ka aizmirsa savu kartīti. Zariņa kungs, vai es varētu nodot jums svinīgi kartīti? (Starpsauciens. Aplausi.) Protams, pēc Zariņa kunga ziņot ir diezgan sarežģīti, vai ne? Un vēl sarežģītāk, vēl grūtāk ir... (Dep. I. Zariņš: “Nekomplekso! Sāc strādāt!”) Nu, kompleksi jau man ir tādā ziņā, ka Pūces kungs iepriekš ziņoja par šo likumprojektu, par šiem likuma grozījumiem. Un tagad viņš kļuva par ministru. Jā... Labi...
Būs jātiek galā. Ķerieties pie darba!
Ķeramies pie darba! Budžeta un finanšu (nodokļu) komisija, strādājot ar likumprojektu “Grozījumi Kredītiestāžu un ieguldījumu brokeru sabiedrību darbības atjaunošanas un noregulējuma likumā”, otrajam lasījumam saņēma ne mazāk, ne vairāk kā 11 priekšlikumus. 1. - Juridiskā biroja priekšlikums. Komisija atbalstīja.
Deputāti atbalsta.
2. - finanšu ministres priekšlikums. Un arī to komisijā deputāti atbalstīja.
Deputāti atbalsta.
3. ... 3. priekšlikumu izstrādāja pati Budžeta un finanšu (nodokļu) komisija. Un mēs paši arī atbalstījām.
Deputāti atbalsta.
4. priekšlikums arī ir komisijas priekšlikums. Atbalstīts... atbalstīts, attiecīgi mainot turpmāko pantu numerāciju.
Deputāti atbalsta.
5. - finanšu ministres priekšlikums. Arī tas komisijā atbalstīts.
Deputāti atbalsta.
6. - Budžeta un finanšu (nodokļu) komisijas priekšlikums. Atbalstīts, attiecīgi mainot turpmāko pantu numerāciju.
Deputāti atbalsta.
7. - arī tas ir komisijas priekšlikums. Atbalstīts, attiecīgi mainot turpmāko pantu numerāciju.
Deputāti atbalsta.
8. - Budžeta un finanšu (nodokļu) komisijas priekšlikums. Arī tas komisijā atbalstīts.
Deputāti atbalsta.
9. - Budžeta un finanšu (nodokļu) komisijas priekšlikums. Komisijā atbalstīts.
Deputāti atbalsta.
10. arī ir komisijas priekšlikums. Komisijā atbalstīts.
Deputāti atbalsta.
Un arī 11. ir komisijas priekšlikums. Un arī tas komisijā atbalstīts.
Deputāti atbalsta.
Līdz ar to mēs esam izskatījuši visus priekšlikumus... un varam balsot, vai ne? (Starpsauciens.)
Komisija aicina!
Komisija aicina atbalstīt visu likumprojektu otrajā lasījumā.
Paldies par ziņojumu, kuru sniedzāt komisijas vārdā. Lūdzu zvanu! Balsosim par likumprojekta “Grozījumi Kredītiestāžu un ieguldījumu brokeru sabiedrību darbības atjaunošanas un noregulējuma likumā” atbalstīšanu otrajā lasījumā! Lūdzu balsošanas režīmu! Lūdzu rezultātu! Par - 92, pret un atturas - nav. Likumprojekts otrajā lasījumā ir atbalstīts. Lūdzu noteikt termiņu priekšlikumu iesniegšanai.
Priekšlikumu iesniegšanas termiņš - šī gada 7. februāris.
Paldies. Priekšlikumu iesniegšanas termiņš - šā gada 7. februāris. Darba kārtībā - likumprojekts “Grozījumi Finanšu instrumentu tirgus likumā”, otrais lasījums. Budžeta un finanšu (nodokļu) komisijas vārdā - deputāts Mārtiņš Bondars.
Komisija ir strādājusi arī ar grozījumiem Finanšu instrumentu tirgus likumā, un ir saņemti veseli divi priekšlikumi. 1. priekšlikums ir no finanšu ministres. Komisijā atbalstīts.
Deputāti atbalsta.
Un 2. priekšlikums arī ir finanšu ministres priekšlikums. Komisijā atbalstīts.
Deputāti atbalsta.
Līdz ar to komisija aicina jūs, kolēģi, atbalstīt visus šos grozījumus kopumā.
Lūdzu zvanu! Balsosim par likumprojekta “Grozījumi Finanšu instrumentu tirgus likumā” atbalstīšanu otrajā lasījumā! Lūdzu balsošanas režīmu! Lūdzu rezultātu! Par - 92, pret un atturas - nav. Likumprojekts otrajā lasījumā ir atbalstīts. Lūdzu noteikt priekšlikumu iesniegšanas termiņu.
Priekšlikumu iesniegšanas termiņš - 2019. gada 7. februāris.
Paldies. Priekšlikumu iesniegšanas termiņš - šā gada 7. februāris. Darba kārtībā - likumprojekts “Grozījumi Kredītiestāžu likumā”, otrais lasījums. Budžeta un finanšu (nodokļu) komisijas vārdā - deputāts Mārtiņš Bondars.
Tātad grozījumi Kredītiestāžu likumā arī bija tie, ar kuriem darbojās Budžeta un finanšu (nodokļu) komisija. Ir saņemti 23 priekšlikumi. 1. - pašas komisijas priekšlikums. Komisijā atbalstīts, attiecīgi mainot turpmāko pantu numerāciju.
Deputāti atbalsta.
2. - komisijas priekšlikums. Komisijā atbalstīts.
Deputāti atbalsta.
3. - komisijas priekšlikums. Komisijā atbalstīts.
Deputāti atbalsta.
4. - komisijas priekšlikums. Komisijā atbalstīts.
Deputāti atbalsta.
5. - komisijas priekšlikums. Komisijā atbalstīts.
Deputāti atbalsta.
6. - komisijas priekšlikums. Komisijā atbalstīts, attiecīgi mainot turpmāko pantu numerāciju.
Deputāti atbalsta.
7. - komisijas priekšlikums. Komisijā atbalstīts.
Deputāti atbalsta.
8. - komisijas priekšlikums. Komisijā atbalstīts.
Deputāti atbalsta.
9. - ministres priekšlikums. Komisijā atbalstīts, attiecīgi mainot turpmāko pantu numerāciju.
Deputāti atbalsta.
10. - ministres priekšlikums...
Finanšu ministres...
Finanšu. Jā, es atvainojos! Finanšu ministres priekšlikums. Komisijā atbalstīts.
Deputāti atbalsta.
11. - finanšu ministres priekšlikums. Komisijā atbalstīts, attiecīgi mainot turpmāko pantu numerāciju.
Deputāti atbalsta.
12. - finanšu ministres priekšlikums. Komisijā atbalstīts, attiecīgi mainot turpmāko pantu numerāciju.
Deputāti atbalsta.
13. - finanšu ministres priekšlikums. Komisijā atbalstīts.
Deputāti atbalsta.
14. - finanšu ministres priekšlikums. Komisijā daļēji atbalstīts, iekļauts 17. - komisijas priekšlikumā.
Deputāti piekrīt.
15. - finanšu ministres priekšlikums. Daļēji atbalstīts, iekļauts 17. - komisijas priekšlikumā.
Deputāti piekrīt.
16. - finanšu ministres priekšlikums. Daļēji atbalstīts, iekļauts 17. - komisijas priekšlikumā.
Deputāti piekrīt.
17. - Budžeta un finanšu (nodokļu) komisijas priekšlikums. Komisijā atbalstīts.
Deputāti atbalsta.
18. - finanšu ministres priekšlikums. Komisijā atbalstīts.
Deputāti atbalsta.
19. - finanšu ministres priekšlikums. Komisijā atbalstīts.
Deputāti atbalsta.
20. - tieslietu ministra priekšlikums. Komisijā atbalstīts, attiecīgi mainot turpmāko pantu numerāciju.
Deputāti atbalsta.
21. - tieslietu ministra priekšlikums. Atbalstīts, attiecīgi mainot turpmāko pantu numerāciju.
Deputāti atbalsta.
22. - finanšu ministres priekšlikums. Komisijā atbalstīts, attiecīgi mainot turpmāko pantu numerāciju.
Deputāti atbalsta.
Un visbeidzot 23. - tieslietu ministra priekšlikums. Komisijā atbalstīts.
Deputāti atbalsta.
Komisija aicina jūs, kolēģi, atbalstīt arī grozījumus likumprojektā... likumā... Kredītiestāžu likumā otrajā lasījumā.
Lūdzu zvanu! Balsosim par likumprojekta “Grozījumi Kredītiestāžu likumā” atbalstīšanu otrajā lasījumā! Lūdzu balsošanas režīmu! Lūdzu rezultātu! Par - 92, pret un atturas - nav. Likumprojekts otrajā lasījumā ir atbalstīts. Lūdzu noteikt priekšlikumu iesniegšanas termiņu.
Priekšlikumu iesniegšanas termiņš - 2019. gada 7. februāris.
Paldies. Priekšlikumu iesniegšanas termiņš - šā gada 7. februāris. Darba kārtībā - likumprojekts “Grozījumi Publiskas personas mantas atsavināšanas likumā”, pirmais lasījums. Valsts pārvaldes un pašvaldības komisijas vārdā - deputāte Regīna Ločmele-Luņova.
Labdien, kolēģi! Likumprojekts “Grozījumi Publiskas personas mantas atsavināšanas likumā” ir vēl viens un šodien pēdējais likumprojekts no tās likumprojektu paketes. Tas tika sagatavots, izpildot Ministru kabineta uzdevumu sakarā ar Privatizācijas aģentūras statusa un funkciju precizēšanu un pilnveidošanu. Grozījumu nepieciešamību nosaka tas, ka, veicot valsts īpašuma objektu un zemes gabalu privatizācijas darbības, Privatizācijas aģentūra iegulda ievērojamus resursus, apzinot katra objekta specifiskos problēmjautājumus un potenciālos pircējus. Bet, izbeidzot valsts īpašuma objektu un zemes gabalu privatizācijas procesu, tie ir nododami atsavināšanai cita resora institūcijai, kura savukārt veic to sagatavošanu atsavināšanai un veic pašu atsavināšanu. Tādējādi tiek nelietderīgi patērēti divu resoru institūciju resursi, process aizņem ievērojamu laiku, nevajadzīgi palielinās uzturēšanas izmaksas valstij un šis process kopumā ir vērtējams kā izteikti neefektīvs. Likumprojekts paredz papildināt Privatizācijas aģentūras funkcijas ar tās turējumā esošo nekustamā īpašuma objektu un zemes gabalu atsavināšanu. Tas dotu iespēju padarīt valstij nevajadzīgo un Privatizācijas aģentūras turējumā esošo aktīvu realizācijas procesu operatīvāku, efektīvāku, saprotamāku un vairāk uz klientu orientētu. Likumprojekts paredz papildināt atsavināšanas likumu ar normu, ka atsevišķos gadījumos, kad nekustamais īpašums tiek nodots, lai izbeigtu dalītā īpašuma vai kopīpašuma attiecības, nekustamo īpašumu var nenodot atpakaļ sākotnējai publiskajai personai (Sēdes vadītāja noklaudzina ar āmuru.), kā arī paredz precizēt dažus citus... ar publiskās personas mantas atsavināšanu saistītu procesu regulējumu. Komisija atbalstīja šo likumprojektu. Komisijas vārdā lūdzu to atbalstīt pirmajā lasījumā.
Lūdzu zvanu! Balsosim par likumprojekta “Grozījumi Publiskas personas mantas atsavināšanas likumā” atbalstīšanu pirmajā lasījumā! Lūdzu balsošanas režīmu! Lūdzu rezultātu! Par - 89, pret un atturas - nav. Likumprojekts pirmajā lasījumā ir atbalstīts. Lūdzu noteikt termiņu priekšlikumu iesniegšanai.
Priekšlikumu iesniegšanas termiņš - šā gada 14. februāris.
Paldies. Priekšlikumu iesniegšanas termiņš - šā gada 14. februāris. Darba kārtībā - patstāvīgā priekšlikuma izskatīšana. Lēmuma projekts “Par 10 628 Latvijas pilsoņu kolektīvā iesnieguma “Publisku revīziju Saeimas budžetam!” turpmāko virzību”. Mandātu, ētikas un iesniegumu komisijas vārdā - deputāts Vitālijs Orlovs.
Cienījamais Prezidij! Godātie kolēģi deputāti! Saeima 2018. gada 30. novembrī saņēma 10 628 Latvijas pilsoņu kolektīvo iesniegumu “Publisku revīziju Saeimas budžetam!”. Mandātu, ētikas un iesniegumu komisija 19. decembrī uzsāka iesnieguma sākotnējo izvērtēšanu un uzklausīja iesniedzēju puses pārstāvi, kurš aicināja veikt nepieciešamās izmaiņas Saeimas kārtības rullī un likumos, lai Saeimas budžeta revīziju veiktu Valsts kontrole. Šā gada 16. janvārī norisinājās Mandātu, ētikas un iesniegumu komisijas un Publisko izdevumu un revīzijas komisijas kopsēde, kurā savu viedokli par iesniegumā pausto aicinājumu sniedza Valsts kontroles pārstāvji, kā arī Saeimas Administrācijas un Juridiskā biroja pārstāvji. Uzklausot uzaicināto personu sniegtos argumentus un Publisko izdevumu un revīzijas komisijai konceptuāli atbalstot kolektīvā iesnieguma virzīšanu izskatīšanai Saeimā, komisija vienbalsīgi nolēma sagatavot Saeimas lēmuma projektu par 10 628 Latvijas pilsoņu kolektīvā iesnieguma “Publisku revīziju Saeimas budžetam!” nodošanu Juridiskajai komisijai tālākai izvērtēšanai. Lūdzu atbalstīt sagatavoto lēmuma projektu.
Paldies. Uzsākam debates. Vārds deputātam Kasparam Ģirģenam.
Labdien, cienījamie kolēģi! Es mazliet runāšu kā... runāšu Publisko izdevumu un revīzijas komisijas vārdā. Uzsākot šo darbu, mans pamatmērķis bija sākt ar to, ka mums jāsakārto vispirms mūsu māja. Es teikšu tā - pirms mēs runājam un debatējam par to, kā citi tērē savus līdzekļus, ir jāsāk ar Saeimu. Līdz šim Saeimu ir revidējis neatkarīgs revidents un lielākoties ir sniegti dati par... finanšu pārskati par to, cik lietderīgi ir izmantoti finanšu līdzekļi. Uzskatu, ka mums ir jādodas tālāk un jāizvērtē tas, cik lietderīgi mēs izmantojam šos finanšu datus. Mums šobrīd ir iepirkums par 2018. un 2019. gadu no neatkarīga revidenta. Jau šogad, sadarbojoties ar Valsts kontroli, tiks ietverti papildu jautājumi - kādas jomas mēs vēlamies papildus izvērtēt Saeimā. Bet ar šo ierosinājumu, ko atbalstīja Mandātu, ētikas un iesniegumu komisija, arī mūsu komisija un 11 tūkstoši iedzīvotāju, es aicinu šo jautājumu nodot tālāk, lai jau no 2020. gada Valsts kontrole varētu revidēt Saeimu. Jo, kā zināms, Saeima ir vienīgā institūcija, kuru nerevidē Valsts kontrole. Paldies. Atbalstiet šo lēmuma projektu!
Vārds deputātei Jutai Strīķei.
Es dzirdēju ļoti daudz iebildumu, kāpēc Valsts kontrole nevar revidēt Saeimu. It kā esot interešu konflikts... varētu padomāt, ka ģenerālprokuroram un KNAB priekšniekam, ko ieceļ Saeima... un viņi izskata krimināllietas... ka tiem nav interešu konflikta... ka Valsts kontrolei it kā neesot resursu... un visādus citādus. Tie visi ir aizbildinājumi. Patiesībā Saeimas deputāti negrib, lai no Saeimas neatkarīga institūcija skatītu un pētītu gan degvielas patēriņu, gan citus administratīvos izdevumus... Nu būsim taču objektīvi un drosmīgi! Ļausim Saeimas 20 miljonu budžetu revidēt neatkarīgai iestādei, nevis darīsim to paši! Aicinu atbalstīt! Paldies.
Debates slēdzu. Vai komisijas vārdā ir kas piebilstams? Nē. Lūdzu zvanu! Balsosim par lēmuma projektu “Par 10 628 Latvijas pilsoņu kolektīvā iesnieguma “Publisku revīziju Saeimas budžetam!” turpmāko virzību”! Lūdzu balsošanas režīmu! Lūdzu rezultātu! Par - 94, pret un atturas - nav. Lēmums pieņemts. Godātie kolēģi, sēdes darba kārtība ir izskatīta. Lūdzu zvanu! Lūdzu deputātu klātbūtnes reģistrācijas režīmu! Godātie kolēģi! Četrdesmit gadu jubileju nesen svinēja deputāts Sandis Riekstiņš, un šodien dzimšanas dienu svin deputāts Igors Pimenovs. Aicinu piecelties! Sveiksim Saeimas deputātus! (Aplausi.) Paldies. Vārds Saeimas sekretāram. Reģistrācijas rezultāti.
Augsti godātie deputāti! Nav reģistrējušies: Marija Golubeva, Artuss Kaimiņš... (Nav saklausāms.), Ieva Krapāne, Edgars Rinkēvičs, Didzis Šmits... uz vietas. Paldies, redzu. Inese Voika... nav. Labi, paldies.
Vārds Borisam Cilevičam paziņojumam.
Cienījamie kolēģi! Deputātu grupas sadarbības veicināšanai ar Izraēlas parlamentu locekļus lūdzu tagad uz ļoti īsu sanāksmi tepat - Dzeltenajā zālē! Atgādinu, ka otrdien, 5. februārī, pulksten 12.00 notiks šīs grupas tikšanās ar Izraēlas vēstnieci. Paldies.
Godātie kolēģi, ir nolemts, ka 31. janvāra sēdes darba kārtību sākam izskatīt pēc 10 minūtēm, kamēr sistēmā nomaina sēdes darba kārtību. Teiksim, pulksten 10.15. Paldies. Tātad pulksten 10.15 aicinu atpakaļ Sēžu zālē.